CELEX: C2007/183/18
Language: mt
Date: 2007-08-04 00:00:00
Title: Kawża C-64/06: Sentenza tal-Qorti tal-Ġustizzja (It-Tieni Awla) ta' l- 14 ta' Ġunju 2007 (talba għal deċiżjoni preliminari ta' l-Obvodní soud pro Prahu 3 — ir-Repubblika Ċeka) — Telefónica O2 Czech Republic a.s., preċedentement Český Telecom as vs Czech On Line as (Komunikazzjonijiet elettroniċi — Netwerks u servizzi — Qafas regolamentari komuni — Impriża dominanti — Obbligu li ssir interkonnessjoni ma' operaturi oħra — Analiżi minn qabel tas-suq — Effett dirett — Direttiva 97/33)

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/11
            
         Sentenza tal-Qorti tal-Ġustizzja (It-Tieni Awla) ta' l-14 ta' Ġunju 2007 (talba għal deċiżjoni preliminari ta' l-Obvodní soud pro Prahu 3 — ir-Repubblika Ċeka) — Telefónica O2 Czech Republic a.s., preċedentement Český Telecom as vs Czech On Line as
   (Kawża C-64/06) (1)
   
   (Komunikazzjonijiet elettroniċi - Netwerks u servizzi - Qafas regolamentari komuni - Impriża dominanti - Obbligu li ssir interkonnessjoni ma' operaturi oħra - Analiżi minn qabel tas-suq - Effett dirett - Direttiva 97/33)
   (2007/C 183/18)
   Lingwa tal-kawża: Ic-Ċek
   Qorti tar-rinviju
   Obvodní soud pro Prahu 3
   Partijiet fil-kawża prinċipali
   
      Rikorrenti: Telefónica O2 Czech Republic as, preċedentement Český Telecom as
   
      Konvenuta: Czech On Line as
   Suġġett
   Talba għal deċiżjoni preliminari — Obvodní soud pro Prahu 3 (ir-Repubblika Ċeka) — Interpretazzjoni tad-dispożizzjonijiet tad-Direttiva tal-Parlament u tal-Kunsill, 2002/19/KE, tas-7 ta' Marzu 2002, dwar l-aċċess għal, u l-interkonnessjoni ta' networks ta' komunikazzjonijiet elettroniċi u faċilitajiet assoċjati (Direttiva ta' l-“Aċċess”) (ĠU L 108 p.7), kif ukoll id-Direttiva tal-Parlament Ewropew u tal-Kunsill, 2002/21/KE, tas-7 ta' Marzu 2002, dwar kwadru regolatorju komuni għan-networks ta' komunikazzjonijiet u servizzi elettroniċi (Direttiva “Kwadru”) (ĠU L 108 p.33) — Obbligu impost mill-awtorità nazzjonali regolatorja fuq impriża li għandha saħħa sinjifikanti fuq is-suq tat-telekomunikazzjonijet li tikkonkludi kuntratt ta' interkonnessjoni tan-netwerks ma' operatur ieħor, skond proċedura amministrattiva li l-biċċa l-kbira tagħha seħħet qabel l-adeżjoni ma l-UE u li ma kinitx ippreċeduta minn proċedura ta' analiżi tas-suq
   Dispożittiv
   Skond id-dispożizzjonijiet tranżitorji tad-Direttiva tal-Parlament u tal-Kunsill, 2002/19/KE, tas-7 ta' Marzu 2002, dwar l-aċċess għal, u l-interkonnessjoni ta' networks ta' komunikazzjonijiet elettroniċi u faċilitajiet assoċjati (Direttiva ta' “l-Aċċess”) u tad-Direttiva tal-Parlament Ewropew u tal-Kunsill, 2002/21/KE, tas-7 ta' Marzu 2002, dwar kwadru regolatorju komuni għan-networks ta' komunikazzjonijiet u servizzi elettroniċi (Direttiva “Kwadru”), Český telekomunikační úřad kellha d-dritt li teżamina l-obbligu ta' impriża tat-telekomunikazzjoni li għandha saħħa sinjifikanti fuq is-suq, fis-sens tad-Direttiva 97/33/KE tal-Parlament Ewropew u tal-Kunsill tat-30 ta' Ġunju 1997 dwar l-interkonnessjoni fit-Telekomunikazzjonijiet fir-rigward li jiġi żgurat servizz universali u interoperabbli permezz ta' l-applikazzjoni tal-prinċipji ta' open network provision (ONP), kif emendata mid-Direttiva tal-Parlament u tal-Kunsill, 98/61/KE, ta' l-24 ta' Settembru 1998, li tikkonkludi ftehim ta' interkonnessjoni tan-netwerk tagħha ma' dak ta' operatur ieħor, wara l-1 ta' Mejju 2004, fil-kuntest tad-dispożizzjonijiet tad-Direttiva 97/33, kif emendata.
   
      (1)  ĠU C 121 ta' 20.5.2006.